CELEX: 22007D0055
Language: bg
Date: 2007-06-08 00:00:00
Title: Решение на Съвместния комитет на ЕИП № 55/2007 от 8 юни 2007 година за изменение на приложение XV (Държавна помощ) към Споразумението за ЕИП

11.10.2007   
            
            
               BG
            
            
               Официален вестник на Европейския съюз
            
            
               L 266/15
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 55/2007
   от 8 юни 2007 година
   за изменение на приложение XV (Държавна помощ) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XV към Споразумението бе изменено с Решение № 29/2007 на Съвместния комитет на ЕИП от 27 април 2007 г. (1)
               
            
         
               (2)
            
            
               Директива 2006/111/EО на Комисията от 16 ноември 2006 г. относно прозрачността на финансовите отношения между държавите-членки и публичните предприятия, както и относно финансовата прозрачност в рамките на някои предприятия (2) следва да бъде включена в Споразумението.
            
         
               (3)
            
            
               Директива 2006/111/EО отменя директиви 80/723/EEО (3), 85/413/EEО (4), 93/84/EEО (5), 2000/52/EО (6) и 2005/81/EО (7) на Комисията, които са включени в Споразумението и които следва да бъдат отменени от Споразумението,
            
         РЕШИ:
   Член 1
   Приложение XV към Споразумението се изменя, както следва:
   
               1.
            
            
               Точка 1a (Решение № 2496/96/ЕОВС на Комисията) се преномерира в точка 1aa.
            
         
               2.
            
            
               След точка 1 (Директива 80/723/ЕИО на Комисията) се добавя следната точка:
               
                           „1a.
                        
                        
                           
                              32006 L 0111: Директива 2006/111/EО на Комисията от 16 ноември 2006 г. относно прозрачността на финансовите отношения между държавите-членки и публичните предприятия, както и относно финансовата прозрачност в рамките на някои предприятия (ОВ L 318, 17.11.2006 г., стр. 17).
                           За целите на настоящото споразумение разпоредбите на директивата се изменят по следния начин:
                           
                                       а)
                                    
                                    
                                       Терминът „Комисия“ да се разбира „компетентният надзорен орган, както е определен в член 62 от Споразумението за ЕИП“.
                                    
                                 
                                       б)
                                    
                                    
                                       Терминът „търговия между държавите-членки“ да се разбира „търговия между договарящите се страни“.“
                                    
                                 
                     
         
               3.
            
            
               Текстът на точка 1 (Директива 80/723/ЕИО на Съвета) се заличава.
            
         Член 2
   Текстовете на Директива 2006/111/EО на исландски и норвежки език, които ще бъдат публикувани в притуркaта за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 9 юни 2007 г., при условие че всички уведомления, предвидени в член 103, параграф 1 от Споразумението, са внесени в Съвместния комитет на ЕИП (8).
   Член 4
   Настоящото решение се публикува в раздела за ЕИП и в притуркaта за ЕИП към Официален вестник на Европейския съюз.
   
      Съставено в Брюксел на 8 юни 2007 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 209, 9.8.2007 г., стр. 52.
   
      (2)  ОВ L 318, 17.11.2006 г., стр. 17.
   
      (3)  ОВ L 195, 29.7.1980 г., стр. 35.
   
      (4)  ОВ L 229, 28.8.1985 г., стр. 20.
   
      (5)  ОВ L 254, 12.10.1993 г., стр. 16.
   
      (6)  ОВ L 193, 29.7.2000 г., стр. 75.
   
      (7)  ОВ L 312, 29.11.2005 г., стр. 47.
   
      (8)  Без отбелязани конституционни изисквания.